**Kritériá a podmienky prijímacieho konania na štúdium do 3. ročníka diaľkového štúdia na Súkromnej strednej odbornej škole podnikania v Senici v školskom roku 2020/2021 v študijnom odbore:**

**6341 M škola podnikania**

Podľa bodu 26. Čl. IX zákona č. 324/2012 Z. z. sa mení a dopĺňa § 65 ods. 3 Školského zákona, čo znamená, že všetci uchádzači o štúdium v študijnom odbore 6341 M škola podnikania musia vykonať prijímacie skúšky.

Do vyšších ročníkov budú prijímaní žiaci podľa platnej legislatívy - §70 ods. 1 zákona
č. 245/2008 Z. z. o výchove a vzdelávaní (školský zákon).

Riaditeľka Súkromnej strednej odbornej školy podnikania v Senici v súlade so zákonom č. 245/2008 Z. z. zo dňa 22. mája 2008 o výchove a vzdelávaní (školský zákon) a o zmene a doplnení niektorých zákonov v znení neskorších predpisov a po prerokovaní v pedagogickej rade školy dňa 28.01.2020 stanovuje kritériá na prijatie uchádzačov na štúdium v školskom roku 2020/2021 takto:

1. **Prijímacie konanie bude s prijímacími skúškami**

Prijímacie skúšky vykonajú všetci uchádzači.

Prijímacia skúška sa bude **zo slovenského jazyka a literatúry** a z odborných **ekonomických** predmetov realizovať písomnou formou.

Každá z týchto skúšok bude trvať 30 minút.

Písomná skúška so slovenského jazyka a literatúry sa bude skladať z doplňovacieho testu z učiva slovenského jazyka a literatúry v rozsahu učiva I. a II. ročníka ŠVP.

Písomná skúška z odborných predmetov bude obsahovať test z ekonomiky, manažmentu a účtovníctva v rozsahu učiva I. a II. ročníka ŠVP.

Termín prijímacích skúšok:

bude oznámený každému uchádzačovi listom v auguste 2020.

**B. Podmienky prijatia**

Prijatí budú uchádzači spĺňajúci súčasne všetky nasledujúce podmienky:

1. **kompletné prihláškové materiály uchádzača** odoslali najneskôr do 31. 07. 2020 a ***sú zdravotne spôsobilí*** študovať vo zvolenom študijnom odbore,
2. **vykonali prijímaciu skúšku**,
3. ukončili odborné vzdelávanie záverečnou skúškou a výučným listom, alebo ukončili druhý ročník strednej odbornej školy.
4. **Neúčasť na prijímacej skúške**

Uchádzačovi, ktorý sa zo závažných dôvodov nemôže zúčastniť prijímacej skúšky v riadnom termíne, určí riaditeľka školy náhradný termín. Dôvod neúčasti na prijímacej skúške oznámi uchádzač riaditeľke školy najneskôr v deň konania prijímacej skúšky do jej ukončenia.

1. **Písomné oznámenie výsledku prijímacieho konania**

Riaditeľka školy po vyhodnotení prijímacieho konania vydá príslušné rozhodnutie a zašle ho uchádzačovi o štúdium.

**Tieto kritériá boli prerokované a schválené pedagogickou radou v Súkromnej strednej odbornej škole podnikania v Senici dňa 28. 01. 2020.**

 Ing. Janka Redechová

 riaditeľka školy